GiliGold/VAD_KnessetCorpus huggingface dataset:
צבי ענבר: אני רוצה להסב את תשומת לבכם לכך, שבתחילת 1998 פנה שר המדע דאז מיכאל איתן אל היועץ המשפטי לממשלה וביקש לדעת מה תחולת ההחלטה לגבי שכירת משרדים, לשכות פרלמנטריות לגבי שרים.
צבי ענבר: התשובה היתה, שהם אינם זכאים.
צבי ענבר: כאשר הועלה הנושא בפני, שאלתי מה המצב לגבי שרים שהם חברי-כנסת, ונאמר לי ששרים וסגני שרים מקבלים 50% מדף לבוחר, על-פי החלטת ועדת הכנסת.
צבי ענבר: אני רוצה לציין שגם החלטת ועדת הכנסת לגבי שרים וסגני שרים איננה החלטה שנובעת מחוק שכר חברי-הכנסת, מפני שחוק שכר חברי-הכנסת אינו חל לא על שרים ולא על סגני שרים.
צבי ענבר: ההחלטה הזאת נפלה בוועדת הכנסת, שבתקציב הפעילות של הכנסת חשבה שזה יהיה צודק שהיא תתמוך גם בפעילות של אותם סגני שרים ושרים שהם חברי-כנסת, או שבשעתו אולי לא נאמר הדבר.
צבי ענבר: אבל הוחלט כהחלטה מינהלית, במסגרת תקציב הכנסת ולא במסגרת חוק שכר חברי-הכנסת.
צבי ענבר: השאלה הועלתה לראשונה רק בכנסת הזאת, כאשר שרים התפטרו מחברותם בכנסת, ואז אמרו במה אנחנו שונים מהשרים שהם חברי-כנסת.
צבי ענבר: לכך יכולה להיות תשובה כפולה.
צבי ענבר: מצד אחד אפשר להגיד, באמת למאי נפקא מינא שר חבר-כנסת או שר שאיננו חבר-כנסת, שניהם שרים, שניהם מקיימים קשר עם הציבור.
צבי ענבר: זאת תשובה שבהחלט מי שיאחז בה יהיה לו על מה להתבסס.
מוחמד ברכה: יהיה לו על מה להתבסס בפני הממשלה, לא בפני הכנסת.
מוחמד ברכה: הם לא שווים בפנינו.
צבי ענבר: אתה בתור הצד המתנגד אומר, הכנסת דואגת לחבריה, ושר שאיננו חבר-כנסת אנחנו לא דואגים לו, הוא לא מענייננו.
צבי ענבר: זאת התשובה מהצד השני, ולגביה אתם צריכים לקבל החלטה.
צבי ענבר: אני בשעתו לא נתתי לחשבות תשובה, לא כן ולא לא, אלא כל מה שאמרתי שזה נושא שראוי שיבוא להחלטתכם.
אופיר פינס-פז: אולי תיתן חוות דעת משפטית?
צבי ענבר: אמרתי את חוות הדעת כרגע.
סאלח טריף: אלי בן-מנחם מרגיש לא נוח שהתפטרו שרים כדי שהוא ייכנס לכנסת, ואני מבין אותו.
אלי בן-מנחם: אני גם לא אשתתף בהצבעה, מכיוון שאני כביכול צד.
אלי בן-מנחם: שר התפטר מחברותו בכנסת כדי שאני אכנס.
אלי בן-מנחם: שמעתי עכשיו את צבי ענבר, והוא טען שיש החלטה ששרים וסגני שרים שהם חברי-כנסת יקבלו 50% מדף לבוחר.
אלי בן-מנחם: אני לא חושב ששר שהתפטר כדי לפנות מקום, דינו יהיה פחות משר אחר מהבחינה של דף לבוחר.
אלי בן-מנחם: אם שרים וסגני שרים מקבלים 50%, אני חושב ששר שאינו חבר-כנסת צריך להיות כמו כל שר אחר.
אלי בן-מנחם: שלא יהיה מצב שיאשימו שר שהוא השתמש בתקציבים כאלה או אחרים בתוך המשרד.
זבולון אורלב: לדעתי צריך לבקש חוות דעת מהחשב הכללי או מהיועץ המשפטי, מה מותר ומה אסור לשר להשתמש מתקציבי המשרד שלו.
זבולון אורלב: אם יתברר שמותר לשר להוציא את ההוצאות האלה מתקציב המשרד, באמת אין מקום לאשר לו מדף לבוחר, ואולי גם אפשר להוריד לשרים האחרים.
זבולון אורלב: ואם יתברר שאין לו רשות, לפחות יידעו חברי-כנסת על מה הם מצביעים.
זבולון אורלב: כי כרגע חבר-הכנסת רחבעם זאבי חושב שהוא יכול להוציא, אני יודע שאסור לו להוציא, וכל אחד מאתנו מצביע על תשתית עובדתית שונה.
רחבעם זאבי: נניח שאתה צודק, שיפנה אל חשב הממשלה ויגיד שהוא מקופח, אבל שלא יבוא אלינו.
רחבעם זאבי: כמו שאמר חבר-הכנסת ברכה.
מאיר שטרית: הדבר המרכזי, והוא צודק ונכון, שהכנסת איננה יכולה לשלם אפילו פרוטה אחת למי שאיננו חבר-כנסת.
מאיר שטרית: עם כל הכבוד לשרים, הרי הם ידעו בדיוק מה המשמעות של ההתפטרות שלהם, שהם לא חברי-כנסת.
מאיר שטרית: יכול להיות שיש להם בעיה אישית, שאני אגב לא מסכים איתה.
מאיר שטרית: אני מוכן להיות שר גם בלי פרוטה אחת מקשר עם הציבור.
מאיר שטרית: אני חושב שתנאים של שר בכלל לא רעים.
רחבעם זאבי: אני מביא לך 60 חברי-כנסת שמסכימים להיות שרים בלי לקבל תקציב קשר עם הציבור.
אופיר פינס-פז: גם כך הם היו שרים, ועשו מחווה והתפטרו מהכנסת.
עבד-אלמאלכ דהאמשה: זה סידור מפלגתי, שהמפלגה תדאג להם.
מאיר שטרית: התנאים של השרים הם לחלוטין לא רעים, ובלי לחרוג משום כלל שזבולון אורלב מדבר עליו, לשר יש כלים הרבה יותר חזקים גם בלי להשתמש בתקציב המדינה, לחפות בקלות על החוסר הזה של קשר עם הציבור.
אופיר פינס-פז: אני רוצה להימנע מהחלטה פוליטית.
אופיר פינס-פז: לכן אני בכל זאת מבקש לא לקיים כרגע הצבעה, משום שאני לא רוצה הצבעה פוליטית.
רחבעם זאבי: היא לא תהיה פוליטית.
אלי בן-מנחם: אנחנו רוצים עוד חוות דעת.
אופיר פינס-פז: אני אעשה בדיוק מה שצבי ענבר יורה בחוות הדעת שלו.
אופיר פינס-פז: אני רוצה לבדוק את זה משפטית.
אופיר פינס-פז: אם משפטית זה ניתן, אני אצביע בעד.
אופיר פינס-פז: אם משפטית זה לא ניתן, אני אצביע נגד.
אופיר פינס-פז: זאת הרי לא החלטה פוליטית.
אופיר פינס-פז: אני מתחייב לנהוג על-פי חוות הדעת של היועץ המשפטי.
זבולון אורלב: אני גם מבקש לדעת מה מותר ומה אסור לשר להוציא במסגרת תפקידו.
צבי ענבר: זה לא תפקידי.
רחבעם זאבי: תפנה ליועץ המשפטי לממשלה.
רחבעם זאבי: 4.
רחבעם זאבי: קביעת ועדות לדיון בהצעות חוק
אופיר פינס-פז: הצעת חוק התגמולים לנפגעי פעולות איבה (תיקון - הכללת פגיעה על-ידי יהודים), התשנ"ט1999- - של חברת-הכנסת חוסניה ג'בארה.
אתי בן-יוסף: הוועדה החליטה להעביר לוועדת הכספים, וסאלח טריף ביקש רביזיה.
אופיר פינס-פז: נשאיר את זה לטיפולו של סאלח טריף.
אופיר פינס-פז: הצעת חוק לתיקון פקודת התעבורה (איסור הרכבת נוסע על אופנוע), התשנ"ט1999- - של חבר-הכנסת אליעזר זנדברג.
אופיר פינס-פז: נשמעו הצעות להעביר את הנושא לדיון בוועדת הכלכלה או לוועדת העבודה הרווחה והבריאות.
רחבעם זאבי: כלכלה.
אופיר פינס-פז: מי בעד כלכלה?
אופיר פינס-פז: מי בעד עבודה ורווחה?
אופיר פינס-פז: הצעת החוק תעבור לוועדת הכלכלה.
אופיר פינס-פז: הצעת חוק להרחבת מקורות המים בישראל באמצעות הקמת מפעלים להתפלת מי ים, התש"ס1999- - של חבר-הכנסת מאיר שטרית.
אופיר פינס-פז: נשמעו הצעות להעביר הנושא לדיון בוועדת הכלכלה או לוועדת העבודה הרווחה והבריאות.
מאיר שטרית: כלכלה.
אופיר פינס-פז: האם אף אחד לא הציע ועדת הכספים?
מאיר שטרית: מה פתאום כספים?
אופיר פינס-פז: אני מציע להעביר את הצעת החוק לוועדת הכספים.
מאיר שטרית: זה מנוגד לתקנון, התקנון אומר ועדת הכלכלה.
אופיר פינס-פז: התפלה עולה כסף.
רחבעם זאבי: הכל עולה כסף.
צבי ענבר: לפי שיטתך, גם הצעת חוק לעשות משאל עם צריך לדון בה בוועדת הכספים, כי משאל עם עולה כסף.
צבי ענבר: אין חוק כמעט שלא צריך להביא לוועדת הכספים.
אופיר פינס-פז: מי בעד להעביר את הדיון בהצעת החוק בוועדת הכספים?
אופיר פינס-פז: מי בעד להעביר הדיון לוועדת הכלכלה?
אופיר פינס-פז: שלושה.
אופיר פינס-פז: הנושא יעבור לוועדת הכלכלה.
סאלח טריף: יש לנו כאן רביזיה על קביעת דיון בהצעת חוק התגמולים לנפגעי פעולות איבה (תיקון - הכללת פגיעה על-ידי יהודים), התשנ"ט1999- - של חברת-הכנסת חוסניה ג'בארה.
סאלח טריף: אנחנו קבענו לוועדת הכספים, ואני ביקשתי רביזיה כי ביקשתי ללכת לפי הכללים בכנסת.
צבי ענבר: כל נושא התגמולים הוא לוועדת העבודה והרווחה, על-פי התקנון ועל-פי הפרקטיקה בכנסת.
ארבל אסטרחן: היתה הצעה דומה של חברי-הכנסת אחמד טיבי, אילן גילאון וזהבה גלאון שעלתה לפני כחודש במליאה, ועברה לוועדת הכספים.
סאלח טריף: אם כך ההצעה תעבור לוועדת הכספים.
סאלח טריף: מי בעד? רוב.
סאלח טריף: פניית חבר-כנסת לשעבר חנן פורת בדבר שכירת לשכה פרלמנטרית
סאלח טריף: לחבר-הכנסת לשעבר חנן פורת יש בקשה.
סאלח טריף: אביעד יסביר מה הבעיה.
אביעד קמארה: חנן פורת פרש מרצונו מהכנסת ה15-.
אביעד קמארה: באוקטובר היתה לו לשכה פרלמנטרית, והחוזה נחתם באוקטובר.
אביעד קמארה: החוזה עצמו הגיע לכנסת רק באוקטובר.
אביעד קמארה: לטענתו הוא לא העביר את זה בזמן, ביוני, בגלל סיבות של חגים, מחלות וכולי.
אביעד קמארה: הוא מבקש אישור רטרוא
אביעד קמארה: קטיבי מיוני שנה זו לשלם על הלשכה שלו.
אביעד קמארה: אני רוצה לציין שהתקציב הוא תקציב שאפשר לנצל אותו עד ה23- לחודש זה, לאחר מכן אי-אפשר יהיה לנצל אותו.
אביעד קמארה: זאת אומרת צריך לקבל את ההחלטה עכשיו ומיד.
אביעד קמארה: ייאמר לזכותו, שבאותה לשכה פרלמנטרית משתמש כרגע חבר-הכנסת צבי הנדל.
אביעד קמארה: הבקשה מונחת לפניכם, מכיוון שאנחנו כוועדת המשנה לא מביעים כאן דעה.
צבי ענבר: ועדת המשנה פועלת על-פי החוק, על-פי החלטות ועדת הכנסת, ולפיהן נקבע מועד מסוים עד מתי אפשר לשלם ונקבע סדר שקודם חבר-הכנסת מקבל אישור, אחר-כך עושים חוזה וכולי.
צבי ענבר: הוא לא יכול לומר שלפני חצי שנה הוא לקח משרד אבל שכח.
מאיר שטרית: היועץ המשפטי אומר אחד מהשניים, אם אין עמדה של הוועדה המקצועית שחושבת שצריך לאשר את זה, אני נגד לאשר.
מאיר שטרית: כי ברגע שאתה עושה פרצה אחת, יבואו מחר בעקבותיה ויעשו עוד פרצה.
מאיר שטרית: יש נהלים שקבענו אותם בכנסת שעברה, קבעו מה מותר, מה אסור, עד מתי.
מאיר שטרית: אם זאת פרצה, אני נגד.
רחבעם זאבי: הנושא הזה של לשכה לחבר-כנסת פועל ארבע שנים, ובדרך כלל הדברים הסתדרו.
רחבעם זאבי: במקרה דנן אנחנו עוסקים בחבר-כנסת שפרש, הוא גם רב בישראל, ואני לא חושב שהוא יגיד לא-אמת בשביל להרוויח מתקציב הכנסת.
רחבעם זאבי: כשחנן פורת אומר שהוא חתם לפני כמה חודשים אבל עוד לא הגיש בגלל מחלות וחגים, אני מאמין לו.
רחבעם זאבי: לכן אני בעד לאשר את זה, בתנאי שזה לא תקדים אלא לגופו של עניין.
רחבעם זאבי: מי בעד לאשר לו את הבקשה שלו?
רחבעם זאבי: שניים.
רחבעם זאבי: מי מתנגד?
רחבעם זאבי: אחד.
רחבעם זאבי: הבקשה אושרה.
רחבעם זאבי: הישיבה נעולה.
סאלח טריף: שלום לכולם.
סאלח טריף: אפתח בקריאת מכתבו של חבר הכנסת אלי גולדשמידט, יושב-ראש ועדת הכספים, אליי, מיום ה-27 בדצמבר, 1999, כדלקמן: "בהתאם לסעיף 125 לתקנון הכנסת, אבקש מוועדת הכנסת להתיר את הקריאה השנייה והשלישית בהצעת החוק שבנדון, ביום הנחתה על שולחן הכנסת, דהיינו: ביום 27.12.99".
סאלח טריף: אנחנו מדברים על הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת התקציב 0002), התש"ס-1999.
סאלח טריף: הבקשה היא להקדים את הדיון.
סאלח טריף: (מגיע חבר הכנסת גולדשמידט).
סאלח טריף: חבר הכנסת גולדשמידט, זה עתה הצגתי את בקשתך.
סאלח טריף: אנחנו מבקשים מיד, אלא אם כן יש שאלות ותשובות, להצביע על הבקשה לשחרור מחובת הנחה, כדי שנוכל להתחיל בדיון בחוק.
ראובן ריבלין: אדוני היושב-ראש, הואיל וזה האינטרס של האופוזיציה, לא פחות מאשר של הקואליציה, לבוא ולהסביר את התנגדותנו, או את תמיכתנו, בסעיף זה או אחר – אנחנו מסכימים לבקשת יושב-ראש ועדת הכספים.
ראובן ריבלין: אנחנו נצביע בהתאם, זאת אומרת הליכוד ושינוי יצביעו כך.
סאלח טריף: אני מאד מודה לך, אדוני.
אלי גולדשמידט: הבקשה חלה גם על חוק התקציב.
סאלח טריף: הבקשה חלה גם על חוק התקציב לשנת 2000.
סאלח טריף: האם יש הערות אחרות ליושבים כאן?
סאלח טריף: – אין.
סאלח טריף: מי בעד שחרור מחובת ההנחה?
סאלח טריף: בעד בקשת יושב-ראש ועדת הכספים להקדמת הדיון בהצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת התקציב 0002), התש"ס-‏1999–12–27 והקדמת הדיון בחוק התקציב לשנת 2000 – רוב נגד – אין ההצעה נתקבלה
אופיר פינס-פז: בהזדמנות זו אני רוצה לדווח לוועדה שהתקיימה ישיבה הראשונה של ועדת ההסכמות, בהרכב של אלי גולדשמידט, יאיר פרץ (שלא השתתף בדיון, אבל הוא חבר בוועדה), זהבה גלאון, ראובן ריבלין, מאיר שטרית, מודי זנדברג, רחבעם זאבי ויוסף פריצקי.
אופיר פינס-פז: התחלנו לשבת.
אופיר פינס-פז: ההסכמה היחידה שהגענו אליה כרגע היא לגבי זכות הדיבור במליאה.
אופיר פינס-פז: לגבי ההסתייגויות סוכם שתינתנה 10 דקות לדובר עד השעה עשר בלילה ולאחר השעה עשר בלילה תינתנה 20 דקות לדובר.
אופיר פינס-פז: היחס בין הקואליציה לאופוזיציה הוא כדלקמן: 3 חברים מהאופוזיציה ו-1 מהקואליציה.
סאלח טריף: זוהי נדיבות לב.
אופיר פינס-פז: ליושב-ראש ועדת הכספים, או לממלא מקומו, יש אפשרות לדבר במהלך כל הישיבה מתי שהם רוצים.
אופיר פינס-פז: אותו דבר לגבי שרים.
אופיר פינס-פז: אם יש שר שנמצא במליאה ורוצה לדבר – הוא יוכל לדבר.
סגן מזכיר הכנסת דוד לב: זה שרים וסגני שרים.
אופיר פינס-פז: הצבעות תיערכנה מחר, בשעה שמונה בערב.
אלי בן-מנחם: מדובר רק בשרים, לא בסגני שרים.
אלי בן-מנחם: אחרת נגמור את כל העסק.
ראובן ריבלין: לא יכול להיות שיהיה במליאה יותר ממלא מקום אחד ליושב-ראש ועדת הכספים.
אריה האן: חבר הכנסת ריבלין, לא הבנתי את האמור לגבי סגני שרים.
אופיר פינס-פז: סגני שרים מדברים כמו חברי כנסת.
אריה האן: לגבי סגן שר - לפי סעיף 126(ז), אם הנושא נוגע למשרדו של סגן השר דינו כשר.
ראובן ריבלין: אדוני היושב-ראש, אם נציגי האופוזיציה לא יספיקו לדבר, לא תהיינה הצבעות ביום חמישי.
ראובן ריבלין: אנחנו נעמוד על זכותנו.
ראובן ריבלין: אחרת יבואו סגני השרים ו"יזבלו" לנו את המוח.
אלי גולדשמידט: אני מבקש להעיר הערה.
אלי גולדשמידט: היחס של שלושה חברים מהאופוזיציה וחבר אחד מהקואליציה הוא יחס מאד טולרנטי כלפי האופוזיציה.
אלי גולדשמידט: אני זוכר תקופות שבהן היה יחס דומה לאופוזיציה ולקואליציה.
אלי גולדשמידט: כנראה שזה השתנה בשנים האחרונות.
סאלח טריף: אבל האופוזיציה היא קטנה והקואליציה רחבה.
סאלח טריף: יש אופוזיציה בתוך הקואליציה ואי-אפשר לסתום לה את הפה.
אלי גולדשמידט: מה שאני אומר הוא שהיו מקרים בעבר שאם יושב-ראש ועדת הכספים, או ממלא מקומו ביקשו לדבר, לפעמים זה לא מצא חן בעיני יושב-ראש ישיבה.
אלי גולדשמידט: אני מבקש שיהיה ברור שגם היחס הזה של שלוש לאחד נקבע, בין היתר, על סמך העובדה שיש לנו את הזכות לדבר, קרי: גם ליושב-ראש ועדת הכספים או לממלא מקומו, וגם לשרים.
אלי גולדשמידט: אני מציין זאת כדי שלא תהיה טענה: מה אתה קם וקופץ, ומה אתה עולה כל הזמן?
ראובן ריבלין: אני ניצלתי את זכותי זאת בלילות בשנה שעברה.
ראובן ריבלין: אמנם ניצלתי זאת במשורה.
סאלח טריף: אני רוצה לשאול לפחות את נציגי הקואליציה, האם באמת כולם מסכימים לעניין הזה?
סאלח טריף: זאת כדי שהדבר יבוא לידי ביטוי.
סאלח טריף: לפי הערכתי, יש חברים בקואליציה שלא יוכלו להתבטא.
אופיר פינס-פז: לא, לא יקרה מצב כזה.
סאלח טריף: יקרה.
סאלח טריף: מניסיוני, לפי היחס הזה, זה יקרה.
נעמי חזן: אני מזמינה את כולם לשעה שלוש בבוקר.
נעמי חזן: אני מנהלת את הישיבה.
אופיר פינס-פז: חבר הכנסת טריף, היחס הוא סביר.
אופיר פינס-פז: זה היחס שהיה בשנה שעברה.
אופיר פינס-פז: יש לנו גם את השרים וגם את יושב-ראש ועדת הכספים וממלאי מקומו שהם כל חברי הקואליציה בוועדת הכספים.
סופה לנדבר: זאת חלוקה לא צודקת.
אופיר פינס-פז: זו חלוקה צודקת.
אופיר פינס-פז: את יכולה לדבר במהלך הדיונים גם כממלאת מקום של חבר הכנסת אלי גולדשמידט.
אופיר פינס-פז: חבר הכנסת גולדשמידט יעשה סבב פנימי בין חברי הקואליציה.
אופיר פינס-פז: השרים יוכלו לדבר מתי שהם רוצים.
סופה לנדבר: לשרים אנחנו לא דואגים.
סאלח טריף: רבותיי, אני נועל את הישיבה.
סאלח טריף: על סדרי הדיון נקיים ישיבה אחרת.
סאלח טריף: בוקר טוב, אני מתכבד לפתוח את הישיבה הזאת שהיא ישיבה מיוחדת שמתקיימת במהלך דיוני התקציב.
סאלח טריף: הצעה לסדר של חבר הכנסת רענן כהן.
רענן כהן: אנחנו הגשנו הרבה מאד הסתייגויות, אני יודע שהגיעו בקשר לכך להסכמות - - -
סאלח טריף: לא הגיעו אליי כל הסכמות.
רענן כהן: מכל מקום קיים בדיוני התקציב דבר שלא היה קיים בדיונים כאלה בשנים האחרונות – שלושה מהאופוזיציה, ואחד מהקואליציה.
רענן כהן: זה אומר שאנחנו לא נגיע בכלל לקבלת רשות דיבור בדיונים ומכאן נשאלת השאלה בשביל מה עבדנו?
רענן כהן: בשביל מה הגשנו הסתייגויות?
רענן כהן: בשביל מה כל העבודה שעשינו?
רענן כהן: אילו היו אומרים לנו מראש שקובעים מספר שעות - - -
יאיר פרץ: את הטענה הזאת אתה צריך להפנות לחבר הכנסת אופיר פינס-פז.
סאלח טריף: חבר הכנסת רענן כהן, הטענה שלך נכונה.
רענן כהן: אני לא מוכן לקבל מצב כזה שאינני יכול לקבל רשות דיבור בזמן דיוני התקציב.
סאלח טריף: חבר הכנסת אופיר פינס-פז נכנס ברגע זה לחדר הישיבה ואני מבקש לומר לו שלא היה לדבר כזה תקדים בכנסת.
משה גפני: אפשר לדעת אם תתקיימנה היום בשעה שמונה הצבעות?
אופיר פינס-פז: אני מציע לכם לפרוק את המתח שבו אתם שרויים - - -
סאלח טריף: איזה מתח?
סאלח טריף: זה שאתה, יושב ראש הקואליציה, נמצא במתח – זה כן.
סאלח טריף: אבל אנחנו – לא.
אופיר פינס-פז: אני מציע שנשמע מה הבעיה?
משה גפני: חבר הכנסת אופיר פינס-פז, אולי תמסור לוועדת הכנסת מה התפתח בהסכם עם ש"ס?
אופיר פינס-פז: ברוך השם אני לא מעורב בזה.
סאלח טריף: חבר הכנסת אופיר פינס-פז, הועלתה טענה שחברים מהקואליציה לא מקבלים רשות דיבור, והטענה אכן נכונה.
נעמי חזן: ישבתי חצי הלילה במליאה ושמעתי רק דובר קואליציה אחד.
קריאה: אולי הם לא היו?
נעמי חזן: הם היו.
סאלח טריף: חבר הכנסת פינס-פז, עד ההצבעה הראשונה העניין הזה יכול להיות, אבל לא יותר מכך.
סאלח טריף: כל הכבוד ליושב ראש ועדת הכספים ולעוד שני מחליפים שלו אבל יש חברים שרוצים לדבר, לדוגמה, גם לי יש מה לומר ואני לא מקבל את רשות הדיבור.
רענן כהן: לא מתקבל על דעתי שאינני יכול לקבל את רשות הדיבור אף לא פעם אחת על ההסתייגויות.
רענן כהן: יש לקואליציה מה לומר - - -
סאלח טריף: אני רוצה לומר לך חבר הכנסת פינס-פז כי הוויתור על ערוץ 33 ועל שידורי התקציב לטובת האופוזיציה היא טעות, עם כל הכבוד.
רענן כהן: אני חוזר וטוען שיש לנו מה לומר בכל אחד מהנושאים ולא היה מצב כזה שחבר כנסת יבקש לדבר והוא לא יקבל את רשות הדיבור בדיוני התקציב.
רענן כהן: יש לנו מה לומר בנושאי רווחה, יש לנו מה לומר - - -
אופיר פינס-פז: אני מבקש לציין קודם כל כי אני פתוח להצעות.
אופיר פינס-פז: דבר שני – לא חרגנו ממה שהיה בפעם שעברה.
אופיר פינס-פז: בפעם שעברה ג'ומס קיים את המשא ומתן עם בייגה והם סיכמו על שלושה לאחד לטובת האופוזיציה.
אופיר פינס-פז: זאת היסטוריה - - -
סאלח טריף: מה היה גודל האופוזיציה אז?
אופיר פינס-פז: מה מצבנו מבחינת דוברים?
אופיר פינס-פז: אם אני מוריד את השרים, אנחנו בקואליציה 46 כאשר האופוזיציה מונה 52.
אופיר פינס-פז: זאת אומרת קודם כל שהאופוזיציה יותר גדולה ואנחנו צריכים להתחיל מזה.
אופיר פינס-פז: אם אני מוריד את יושב ראש הכנסת כי אז הקואליציה מונה 45 - - -
סאלח טריף: כמה חברים יש באופוזיציה?
אופיר פינס-פז: 45 חברי כנסת.
אופיר פינס-פז: השר, כידוע לכם, יכול לדבר כל הזמן במסגרת ההסכם בתקנון - - -
סאלח טריף: עם כל הכבוד לך חבר הכנסת אופיר פינס-פז, שרים תמיד יכולים לדבר בכנסת ולעומתם אני רוצה לדבר עכשיו כי הם מגישים את התקציב ואני הכנסת שצריכה לאשר אותו.
סאלח טריף: הממשלה מציגה את התקציב, אנחנו - - -
רחבעם זאבי: יש בעיה עם ישראל אחת.
סאלח טריף: אני רוצה לתת עדיפות בכל מה שנוגע לרשות הדיבור בדיוני התקציב לחברי כנסת - - -
רחבעם זאבי: אתה צריך לקחת בחשבון שיצגו אותך בוועדת ההסכמות - - -
סאלח טריף: כנראה עשו זאת לא כל כך טוב.
אופיר פינס-פז: חבר הכנסת סאלח טריף, אני לומד ממך להיות ממלכתי.
אופיר פינס-פז: כיושב ראש ועדת הכנסת אתה לא מפלה לרעה את האופוזיציה ואני מניח שאתה גם לא מצפה ממני להפלות אותה לרעה.
סאלח טריף: אני מבקש אותך לא להפלות לרעה את הקואליציה.
אופיר פינס-פז: 1 - אנחנו צריכים לצאת מנקודת הנחה שלאופוזיציה מגיע יותר; 2 - אם עובדים על פי הספר כי אז הדיון יכול להימשך על חודש מרץ 2000 - - -
סאלח טריף: כמו כל דיוני התקציב הקודמים.
אופיר פינס-פז: נכון, אבל אתם צריכים להבין שאי אפשר להחזיק את המקל משני הקצוות.
אופיר פינס-פז: במסגרת ההסכמות, כדי שהאופוזיציה תוותר על זכותה למשוך את התקציב עוד שלושה חודשים - - -
יאיר פרץ: חבר הכנסת מקסים לוי דיבר אתמול פעמיים.
משה גפני: הוא באופוזיציה.
אופיר פינס-פז: אם אתם רוצים לשנות את מה שהסכמנו עליו – אני אומר שנית שאני פתוח לשינויים, אני אביא את הטענות שהושמעו כאן לוועדת ההסכמות עם המלצת ועדת הכנסת וניקח את הדברים בחשבון אבל אני רוצה שתבינו למה הגענו למצב כזה?
אופיר פינס-פז: א' – האופוזיציה, מבחינת חברי כנסת, מונה יותר חברים; ב' – היא מוותרת על זכותה לגמור את הדיון בגלל התקנות ולכן היא מבקשת לקבל יותר זכות דיבור תמורת הוויתור על הסתייגויות בהמשך הדרך; ג' – יושב ראש ועדת הכספים וכל חברי ועדת הכספים של הקואליציה, כולל ממלאי מקומם, 15 איש, יכולים לדבר בכל עת של הדיון במסגרת ההסכמות.
אופיר פינס-פז: אדוני יושב ראש הישיבה, אתה יכול לבוא אלינו ולהגיד שאם שירי, אלי, שלום, ומקסים יכולים לדבר בכל עת – שיעשו סבב פנימי, לא על חשבון הסבב הסיעתי.
אופיר פינס-פז: אנחנו נוריד אותם מהסבב הסיעתי ונדבר לפניהם.
אופיר פינס-פז: זה עניין פנימי שלנו.
אופיר פינס-פז: הרציונאל הוא כזה שהם יכולים לדבר בכל עת בזמן הדיון והשר התורן גם הוא יכול לעשות כן.
אופיר פינס-פז: מה לא הוגן בסידור הזה?
מקסים לוי: הגעתי באחור לישיבה הזאת ואני לא יודע על מה דיברתם קודם שהגעתי, מכל מקום אני לא סבור שוועדת ההסכמות צריכה לסתום את פיותיהם של כל חברי סיעת ישראל אחת.
מקסים לוי: במשך הדיון על התקציב סיעת ישראל אחת מיוצגת בקושי בכנסת ואילו הליכוד חיפש אתמול אנשים כדי שהם יוכלו לדבר.
מקסים לוי: לא יכול להיות מצב כזה כמו שהיה אתמול שחבר כנסת קיבל רשות דיבור של עשרים דקות אחרי שעה ובסך הכל קרוב לעשרה אנשי אופוזיציה דיברו אתמול בערב כמה שהם רצו - - -
רחבעם זאבי: אתה מדבר על הלילה.
מקסים לוי: אחרי עשר בערב.
קריאה: עד שבע בבוקר.
אופיר פינס-פז: אם מדובר על בעיה פנימית של הסיעה - - -
זהבה גלאון: זאת לא בעיה של הסכמות בין אופוזיציה לקואליציה אלא זאת בעיה פנימית - - -
סאלח טריף: חברת הכנסת גלאון, אני לא דיברתי על ישראל אחת אלא הגנתי על זכות חברי הכנסת לדבר ועם כל הכבוד לאופוזיציה, יש לנו גם אופוזיציה בקואליציה שאני לא רוצה לסתום לה את הפה.
סאלח טריף: אני, לדוגמה, אחד מאלה שמעוניינים לדבר בזמן הדיונים על התקציב.
עבד-אלמאלכ דהאמשה: אדוני יושב ראש הישיבה, ביקשתי ראשון לקבל את רשות הדיבור והיא טרם ניתנה לי.
סאלח טריף: אני מבקש אתכם לאפשר לי לנהל את הישיבה בצורה נאותה.
נעמי חזן: עם כל הכבוד לחבר הכנסת אופיר פינס-פז, אני לא זוכרת בקדנציה הקודמת סידור של שלושה מהאופוזיציה מול אחד מהקואליציה.
נעמי חזן: ביררתי את העניין הזה - - -
אופיר פינס-פז: עם מי?
נעמי חזן: עם כל מיני אנשים, בין היתר - - -
אופיר פינס-פז: האם ביררת את העניין הזה עם ג'ומס - - -
סאלח טריף: אני מבקש אתכם לא להיכנס האחד לדברי השני.
נעמי חזן: ענייניה הפנימיים של ישראל אחת הם ענייניה אבל קיימת בעיה בקואליציה שכן לא ייתכן שאנחנו נמצאים בדיון כמעט 24 שעות ומפלגות אחרות בקואליציה הצליחו להתבטא.
נעמי חזן: קיימת הרגשה של תסכול אדיר בקרב חברי הקואליציה ואני אומרת את דבריי אלה גם כדי שהם יירשמו בפרוטוקול וגם לתשומת לבו של היושב ראש.
אופיר פינס-פז: חברת הכנסת חזן, אני מבקש שתעשי בדיקה כמה חברי קואליציה דיברו - - -
עבד-אלמאלכ דהאמשה: אני סבור שהבעיה נעוצה יותר בסבב מאשר בחלוקת הזמן של הדוברים, יותר מאשר בהסכמות עצמן לגופו של עניין.
עבד-אלמאלכ דהאמשה: אנחנו רגילים לכך שהדיון הוא אישי, מכל סיעה באים אנשים לפי התור ומדברים בזמן דיוני התקציב אבל בלילה יש חברי כנסת חרוצים והם מקבלים את רשות הדיבור שלוש ארבע פעמים.
עבד-אלמאלכ דהאמשה: כאמור, יש חברי כנסת שהולכים בלילה לישון ולעומתם יש חברי כנסת שנשארים כדי שהם יוכלו להתבטא וכך נהגו לעשות במשך כל השנים.
עבד-אלמאלכ דהאמשה: אבל בדיון הנוכחי על התקציב גם הדבר הזה לא קיים.
עבד-אלמאלכ דהאמשה: נותנים 20 דקות לדבר, לכל סיעה מגיע תור פעם בעשר שעות - -
יאיר פרץ: דע לך שמצבכם יחסית טוב.
עבד-אלמאלכ דהאמשה: היינו בדיונים הקודמים על התקציב ואינני זוכר מצב כזה.
עבד-אלמאלכ דהאמשה: אני רוצה שכל אלה שיש להם הסתייגויות יירשמו - - -
סאלח טריף: אני מבקש את סליחתך על כך שאני קוטע את דבריך באמצע אבל אני צריך לשאול את החברים אם מישהו מהם מתנגד לנוכחות אנשי התקשורת בישיבה?
סאלח טריף: אם כך הישיבה פתוחה לתקשורת.
סאלח טריף: בבקשה, חבר הכנסת דהאמשה.
עבד-אלמאלכ דהאמשה: מסתבר שיש חלוקה סיעתית של חברי כנסת שרוצים לקבל את רשות הדיבור - - -
אופיר פינס-פז: תמיד היתה חלוקה סיעתית.
עבד-אלמאלכ דהאמשה: אני זוכר שבכנסת הקודמת, בזמן הדיון על התקציב, החברים נאמו האחד אחר השני, העניין גם היה אורך פחות זמן, הם לא דיברו 20 דקות.
עבד-אלמאלכ דהאמשה: 20 דקות הם מעל ומעבר למה שחבר כנסת צריך לקבל.
עבד-אלמאלכ דהאמשה: אני סבור שגם רבע שעה היא יותר מדי.
עבד-אלמאלכ דהאמשה: צריך להקצות לכל חבר כנסת 10 דקות או 8 דקות לשתי הסתייגויות - - -
מאיר שטרית: 5 דקות להסתייגות.
עבד-אלמאלכ דהאמשה: בצורה כזאת התור יתחלף, יותר אנשים יוכלו לדבר, העצלנים ילכו הביתה אבל אלה שרוצים לקבל את רשות הדיבור - יוכלו לקבל אותו.
עבד-אלמאלכ דהאמשה: אם נותנים, מראש, 20 דקות לכל דובר והאופוזיציה מקבלת פי שלוש, היא מקבלת את כל הלילה - - -
סאלח טריף: ודאי שזה לא בסדר.
עבד-אלמאלכ דהאמשה: כמה שעות בסך הכל יש?
סאלח טריף: חבר הכנסת מאיר שטרית, אני זוכר שאתה היית בהרבה דיונים על התקציב בכנסת אבל מעולם לא היה מצב של סתימת פיות של חברי הקואליציה.
מאיר שטרית: אדוני היושב ראש, לחברים יש זיכרון קצר או שהם לא היו נוכחים במשא ומתן בוועדת ההסכמות מכל מקום כמי שהיה יושב ראש קואליציה אני מבקש לומר לך שלא רק שאין שינוי בהסכמות אלא יש שינוי לטובת הקואליציה וחבר הכנסת אופיר פינס-פז יכול להעיד על כך.
מאיר שטרית: הייתי יושב ראש הקואליציה בזמן התקציב הקודם ואני מבקש להזכיר לכם שבתקציב 1999 אמרתי לאופוזיציה: קחו כמה ימים שאתם רוצים; שבוע, שבועיים, קחו את הבמה ותדברו כמה שאתם רוצים.
מאיר שטרית: זה הביטוי של האופוזיציה.
מאיר שטרית: מה יש לקואליציה לדבר?
מאיר שטרית: כאמור, נתתי להם חופש מלא לדבר כמה שהם רוצים - - -
סאלח טריף: מה פירוש המילה: נתת?
סאלח טריף: עשית טובה?
מאיר שטרית: אני מדבר על ועדת ההסכמות.
משה גפני: הפעם יש בעיה שכן היום לא יודעים מי קואליציה ומי אופוזיציה.
סאלח טריף: חבר הכנסת זאבי מתרגז על כך שאתם מתווכחים מול התקשורת על העניין הזה.
מאיר שטרית: אדוני יושב ראש הישיבה, אני לא מבין את מהות הדיון שמתקיים כאן עתה שכן ועדת הכנסת הסמיכה את ועדת ההסכמות להגיע להסכמות - - -
סאלח טריף: היא אישרה את ועדת ההסכמות, ועדת ההסכמות היתה צריכה להביא בפניה את הסיכומים, ואלה לא הובאו בפניה עד עצם הרגע הזה.
מאיר שטרית: עד עכשיו, בדיון על ההסתייגויות, אולי גמרו את הפרק השני של חוק ההסדרים - - -
אופיר פינס-פז: עוד לא סיימנו את הדיון על הפרק הראשון.
מאיר שטרית: אם אתם לא רוצים הסכמות – לא צריך, נחזור לדיון על פי הסדר, ונגמור בעוד חודשיים את הדיון על התקציב.
מאיר שטרית: מצדי אין בעיה.
מאיר שטרית: אם אין הסכמות – נדון פרק אחר פרק, נדון על כל ההסתייגויות, וחברי הכנסת ידברו על פי הסדר של הרשימות כמה שאתם רוצים.
סאלח טריף: אני רוצה לשאול אותך - - -
מאיר שטרית: אני מבקש אותך קודם כל לאפשר לי לסיים את דבריי.
סאלח טריף: אתה מוכן להסכים לכך שלחברי כנסת ייסתם הפה - - -
מאיר שטרית: חלילה, ואני מבקש להדגיש כי העובדות מצביעות על בדיוק על ההיפך ממה שאתה אומר.
מאיר שטרית: מכל מקום אני מציע לכם לבקש את הרשימה של מי שדיבר אתמול, תעשו את החשבון כמה חברים דיברו מהאופוזיציה, כמה דיברו מהקואליציה ותקבלו תשובה על השאלה הזאת.
מאיר שטרית: כל מה שדובר עליו עד כה – איננו נכון.
מאיר שטרית: יותר מזה; לקואליציה יש עוד כלים שהיא יכולה לנצלן והיא, אכן, עושה זאת - - -
סאלח טריף: אני לא רוצה להשתמש בכלים האלה - - -
מאיר שטרית: א' - מותר לשרים לדבר בדיוני התקציב כמה שהם רוצים; ב' – יושב ראש ועדת הכספים או ממלא מקומו יכולים גם הם לדבר - - -
רענן כהן: זה לא קשור דווקה לדיוני התקציב - - -
מאיר שטרית: חברים, אני נמצא באופוזיציה היום ואני רוצה לומר לכם שלטובתה של הקואליציה תמיד צריך לקבל הסכמות כי בלי הסכמות אי אפשר לסיים את הדיון על התקציב - - -
סאלח טריף: להזכירך, זה לא התקציב הראשון שלנו.
מאיר שטרית: אדרבא; היא הנותנת - - -
סאלח טריף: חבר הכנסת מאיר שטרית, אני רוצה להזכיר לך תקציבים שלגביהם היו הסכמות שאסרו על שרים לדבר מתי שהם רוצים, לא נתנו לסגני השרים לדבר ואסרו על יושב ראש ועדת הכספים לנצל את זכותו, בהסכמה, ובלבד שחברי הכנסת יוכלו לדבר.
סאלח טריף: לי יש הסתייגות שדווקה מגמתה לשרת אותך וזה לא רק עניין של קואליציה אופוזיציה, אבל על פי השיטה שקיימת בדיון הזה על התקציב עובדה שאינני יכול לקבל את רשות הדיבור.
עבד-אלמאלכ דהאמשה: כל אחד מדבר עשרים דקות.
אופיר פינס-פז: לא דיברת?
סאלח טריף: תורי לא הגיע.
סאלח טריף: אגב כך ברצוני לומר לכם שהשרים יכולים לדבר כמה שהם רוצים בממשלה, לא בכנסת - - -